Squishmallows

Squishmallows on Kelly Toys Holdings -yrityksen kehittämä lelutuotemerkki, johon kuuluu pehmoleluja ja lelusettejä. Squishmallowsit tunnetaan pyöreistä ja pehmeistä pehmoleluista, joita on yli 1000 erilaista. Pehmolelut perustuvat oikeisiin eläimiin, satuolentoihin ja herkkuihin. Jokaiselle Squishmallowsille on annettu nimi ja taustatarina, joka on kirjoitettu pehmolelun nimilappuun. Squishmallows on suunnattu kaikenikäisille, mutta lelujen ikäraja on 3+ vuotta. https://squishmallows.zendesk.com/hc/en-us/articles/360059625872-What-are-the-age-ranges-for-Squishmallows- Squishmallows-pehmoleluja on eri kokoisia.

 Historia 
Kelly Toys Holdings perustettiin vuonna 1986, ja yrityksen pääkonttori sijaitsee Kaliforniassa Los Angelesin kaupungissa.https://www.linkedin.com/company/kellytoy-us/about/
Yritys erikoistuu pehmolelujen tuottamiseen. 
Squishmallows-pehmolelut julkaistiin ensimmäistä kertaa Amerikassa vuonna 2017.https://www.insider.com/squishmallow-squishmallows-walgreens-disney-cvs-viral-collectors-social-media-frog-2021-2 

Kelly Toys Holdings -yrityksen johtaja Jonathan Kelly kertoi haastattelussa, miten hän sai inspiraationsa Squishmallowseihin Japanin matkallaan.Squishmallow creator on rising popularity, department store deals Yahoo Hän kertoi haluavansa kehittää japanilaisen kawaii-kulttuurin pohjalta tuotteen, joka vastaisi kyseisen kulttuurin pehmeyttä ja söpöyttä.

Vuonna 2020 pehmolelut saivat paljon suosiota koronaviruspandemian aikana TikTok-sovelluksen kautta.https://www.cbc.ca/news/canada/new-brunswick/online-communites-squishmallow-collectors-1.6490727 TikTok-sovelluksen käyttäjät julkaisivat videoita Squishmallows-kokoelmistaan, ja videot levisivät nopeasti. Hashtagilla #squishtok on noin 1,3 miljoonaa katsontakertaa.

Squishmallowseja myytiin ensin Kelly Toys Holdings -yrityksen verkkokaupan kautta, mutta nykyään pehmoleluja on saatavilla monilta eri jälleenmyynneiltä. Squishmallowseja myydään Amerikassa, Kanadassa, Meksikossa, Britanniassa, Australiassa ja kansainvälisesti Costco, PriceMart ja Toys "R" Us 
kaupoissa.https://squishmallows.com/index.php/retailers/
Suomessa pehmoleluja myydään useissa verkkokaupoissa sekä suomalaisissa jälleenmyynneissä. 

 Tuotteet 
Squishmallows-brändin myydyin tuote on pehmolelut. Eläin- ja satuolentoteeman lisäksi osalla pehmoleluista on teemana juhlapäivä, kuten esimerkiksi halloween tai joulu. Peruspehmoleluista on myös tehty pienempiä ja käännettäviä pehmoleluversioita nimeltä Flip-A-Mallows, joilla on kaksi eri puolta.https://www.youtube.com/watch?v=EVjmCZFnlCM&ab_channel=TheUnboxers

Squishville-sarja on toinen Squishmallows-brändiin kuuluva tuote, jotka ovat peruspehmoleluihin verrattuna huomattavasti pienempiä. Squishville-lelut ovat Squishmallows-pehmoleluja muistuttavien hahmoja, jotka ovat kooltaan noin 6 cm. Squishville-tuotantoon kuuluu lisäksi lelusettejä, kuten taloja ja autoja. Squishville-leluille on tehty Youtube-kanava,https://www.youtube.com/@Squishville/videos 
johon on julkaistu mainoksia ja leluihin perustuvan animaatiosarjan jaksoja. 
Squishmallows on tehnyt yhteistyötä muiden tunnettujen yritysten kanssa. Squishmallows tuotti yhteistyökumppaneiden tunnetuista hahmoista pehmoleluja. Yhteistyökumppaneita ovat olleet muun muassa Disney, Hello Kitty ja Pokemon. 

 Keräily 
Squishmallowsien suosion myötä pehmolelujen ympärille on muodostunut keräilykulttuuri. Squishmallowsin nettisivulla on sivu nimeltä Collector’s Guide,https://squishmallows.com/index.php/collectorsguide/
josta voi katsoa pehmolelujen tietoja. Nettisivulle voi myös luoda oman käyttäjätilin, jolla voi pitää kirjaa omista pehmoleluista. 

Squishmallowseille on tehty muun muassa Facebook-ryhmä, jossa on yli 800 jäsentä. 
Fanit keskustelevat Facebook-ryhmässä pehmoleluista sekä niiden myymisestä ja vaihtamisesta. Fanit kommunikoivat toistensa kanssa myös videoilla TikTok-sovelluksen kautta.

Jotkin Squishmallowsit ovat harvinaisempia kuin toiset. Yleisin syy pehmolelun harvinaisuudelle on niiden tuotannon rajoittaminen, jolloin sitä tuotetaan tietty määrä eikä sitä valmisteta myynnin jälkeen. Yksi harvinaisimmista Squishmallowseista on Jack the black cat, jota tuotettiin yhteensä vain 500 kappaletta. Yksittäisen Jack the black cat -pehmolelun hinta on ollut noin 1299.99 dollaria tai enemmän.https://www.gobankingrates.com/saving-money/shopping/rarest-squishmallows/ 

 Lähteet 
https://yle.fi/a/3-12235842
https://pirkkalainen.fi/2022/12/07/kerailtavat-pehmopallerot-*pelaajan-valinnat-ja-kasityon-hittitekniikka-tassa-ovat-joulun-2022-trendikkaimmat-lahjavinkit/
https://www.iltalehti.fi/perheartikkelit/a/bd48a009-f454-473e-b6a1-5d7117429a04
https://pietar.in/2021/03/squishmallows-pehmolelut/
https://marketrealist.com/p/who-owns-kelly-toys/
https://www.toynk.com/blogs/news/squishmallow-master-list
https://thetoyinsider.com/squishville-review/
https://www.insider.com/squishmallow-squishmallows-walgreens-disney-cvs-viral-collectors-social-media-frog-2021-2

 Viitteet 

 Aiheesta muualla 
 Squishmallowsin kotisivu

Luokka:Leikkikalut